S-761/2008

Mál þetta, sem þingfest var í dag og dómtekið samdægurs, var höfðað með ákæru lögreglustjórans á Selfossi, dagsettri 12. nóvember 2008 á hendur H-kk-þgf S-kk-þgf M-kk-þgf, kt. 000000-0000, Selvogsbraut 5, Þorlákshöfn,

„fyrir umferðarlagabrot

I.

með því að hafa, að kvöldi laugardagsins 24. maí 2008 ekið bifreiðinni RB-908 austur Selvogsbraut í Þorlákshöfn óhæfur til að stjórna bifreiðinni örugglega vegna áhrifa tetrahýdrókannabínóls og fyrir að hafa í umrætt sinn haft í vörslu sinni 0,99 g af amfetamíni og 0,15 g af tóbaksblönduðu kannabisefni er lögregla fann við leit í bifreið ákærða umrætt sinn.

Telst brot ákærða varða við 1., sbr. 2. mgr. 45. gr. a umferðarlaga nr. 50,1987, sbr. 5. gr. laga nr. 66,2006, sbr. 1. mgr. 100. gr. nefndra umferðarlaga og 2. gr., sbr. 5. og 6. gr. laga um ávana-og fíkniefni nr. 65,1974, sbr. lög nr. 60,1980, 75,1982, 13,1985, 68,2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II.

Með því að hafa, aðfaranótt laugardagsins 2. ágúst 2008 ekið bifreiðinni RB-908 undir áhrifum áfengis (vínandamagn í útöndunarlofti 0,51 mg/l.) austur Hafnarberg í Þorlákshöfn.

Telst brot ákærða varða við 1. sbr. 2. mgr. 45. gr. umferðarlaga nr. 50,1987 sbr. 1. mgr. 100. gr. sömu laga.

Þess er krafist að ákærði verði dæmdur til refsingar og til að sæta sviptingu ökuréttar, frá 2. ágúst 2008 að telja, samkvæmt 101. og 102. gr. umferðarlaga nr. 50,1987, sbr. lög nr. 44,1993, lög nr. 57,1997, lög nr. 23,1998, lög nr. 132,2003, lög nr. 84,2004 og lög nr. 66,2006 og til að sæta upptöku á framangreindum fíkniefnum (efnaskrá nr. 13842), samkvæmt 6. mgr. 5. gr. laga nr. 65,1974 og 2. mgr. 14. gr. reglugerðar nr. 233/2001.“

Ákærði mætti ekki við þingfestingu málsins þrátt fyrir löglega birtingu ákæru þann 24. nóvember sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæðis. Ákærði hefur með háttsemi sinni unnið sér til refsingar.

Samkvæmt sakarvottorði sem liggur frammi í málinu hefur ákærða ekki verið gerð refsing áður.

Í matsgerð frá Rannsóknastofu í lyfja-og eiturefnafræðum kemur fram að kannabínóíðar hefðu fundist í þvagi ákærða og að í blóði ákærða hefði mælst tetrahýdrókannabínól 0,9 ng/ml.

Refsing ákærða er ákveðin 200.000 krónur í sekt til ríkissjóðs, sem ákærða ber að greiða innan fjögurra vikna frá birtingu dóms þessa en sæta ella fangelsi í fjórtán daga. Þá ber að svipta ákærða ökuleyfi tíu mánuði frá 2. ágúst 2008 að telja.

Samkvæmt yfirliti er sakarkostnaður vegna lyfjarannsókna og matsgerðar 119.631 krónur sem ákærða ber að greiða með vísan til 165. gr. laga nr. 19/1991.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, H-kk-nf S-kk-nf M-kk-nf, greiði 200.000 krónur í sekt til ríkissjóðs innan fjögurra vikna frá birtingu dóms að telja en sæti ella fangelsi í fjórtán daga.

Ákærði er sviptur ökurétti í tíu mánuði frá 2. ágúst 2008 að telja.

Ákærði sæti upptöku á 0,99 grömmum af amfetamíni og 0,15 grömmum af tóbaksblönduðu kannabisefni.

Ákærði greiði sakarkostnað 119.631 krónur.

Á-kvk-nf G-kvk-nf.